Proleto

Proleto estas homo, kies nuraj vivrimedoj estas vendo de sia laborforto, ĉu korpa, ĉu spirita.

La nocio ofte estas ligita al marksismo. En la klasika marksismo Diktatoreco de la proletaro signifas hegemonion de la laboristaro en la politika evoluo, ne diktatorecon en la hodiaŭ kutima kompreno.

Laŭ Karl Marx, la proletaro estas la klaso oponita al la kapitalo-posedantoj. Tiu klaso ne posedas la produkt-rimedojn (maŝinojn, ktp), apartenantajn al la Kapitalo, do devas vendi sian laborforton por supervivi. Ĝi konsistas el salajruloj (dungitoj kaj senlaboruloj).

Origine, la vorto proleto indikas roman civitanon posedanta nur siajn infanojn kiel havaĵon. Tiu klaso estis la plej malalta el la civitas (civitanaro), kaj rajtis voĉdoni nur teorie.

La proletoj klopodas gajni la plej altan salajron por sia laboro, dum proprietuloj klopodas minimumigi la kostojn. Tiamaniere, la celoj de la proleto estas la inverso de la celo de la burĝo. Tiu konflikto estas la klasbatalo.

La sociologiisto Pierre Bourdieu aldonis al tiu nocio la ideon pri kultura kapitalo (plejparte tiuj, kiuj havas konatojn, amikojn kaj diplomojn). Al la klasbatalo oni povas aldoni novajn diskriminaciojn inter la diplom-havantoj kaj -nehavantoj.

 Citaĵoj 
 La Manifesto de la Komunista partio, (1848) finiĝas per la tre fama frazo : «Proletoj el ĉiuj landoj, unuiĝu!»
 « Proletaro perdis sian nomon ekde kiam la plejparto de la civitanoj aniĝis ĝin. » ; Raoul Vaneigem, 2004.

 Prolet-movadoj 
 Komunista partio
 :Kategorio:Laborista movado
 Proleta nacio
 Proletara revolucio

 Prolet-movado kaj esperanto 
 :Kategorio:Laborista Esperanto-movado
 Sennacieca Asocio Tutmonda
 Internacio de Proleta Esperantistaro
 Fédération Espérantiste du Travail

 Vidu ankaŭ 
 Klasbatalo - Nobelo, Burĝo, Proleto, Ĉifonproletaro
 Komunismo
 Laborista Esperanto-movado
 Diktatoreco de la proletaro
 Prekariato
 Proleta Filma Ligo de Japanio
 Proleta Literaturo

Kategorio:Laborista movado